open-index/open-wikipedia-markdown huggingface dataset:
מלכת הלבבות (תוכנית טלוויזיה)

**מלכת הלבבות** היא תוכנית שעשועון טריוויה ישראלית, ששודרה ב-2001 בערוץ ויוה.

בכל פרק בתוכנית התמודדו שלוש מתמודדות, בשלב הראשון נשאלו המתמודדות שאלות כלליות על טלנובלות כמו פרטי עלילה, שירי הנושא והשחקנים והמתמודדות הכי פחות טובה מודחת. בשלב השני שתי המתמודדות שנותרו משתתפות בסצנה מתוך טלנובלה בהשתתפות שחקנים מקצועיים, לאחר שלב זה הקהל באולפן מצביע מי ראויה לזכות בתואר "מלכת הלבבות".

בתוכנית מוצגות גם שאלות לקהל בבית ובין הזוכים מוגרלים פרסים, את התוכנית הנחו רמה מסינגר ויובל סגל.

## קישורים חיצוניים

* 

קטגוריה:תוכניות טלוויזיה ישראליות
קטגוריה:שעשועוני טריוויה בטלוויזיה
קטגוריה:רמה מסינגר
קטגוריה:תוכניות טלוויזיה ישראליות שעלו לשידור בשנות ה-2000
טימיש

**טימיש** (ברומנית: **Timiș**; בסרבית: **Тамиш**; בגרמנית: **Temesch**; בהונגרית: **Temes**) הוא הנהר הארוך ביותר הזורם בחבל באנאט ברומניה ובסרביה ונשפך לדנובה. בתקופה הרומית הנהר כונה Tibisis (טיביסיס) או Tibiscus (טיביסקוס). אורך הנהר הוא 359 קילומטרים, מתוכם 241 ק"מ ברומניה ו- 118 ק"מ בסרביה.

הנהר נתן את שמו לעיר טימישוארה ולמחוז טימיש ברומניה ולרוזנות טימיש בממלכת הונגריה, כשחבל הבאנאט היה חלק ממנה.

הנהר מהווה את הגבול בין רומניה ובין סרביה לאורך 3.3 קילומטרים. בחלקו התחתון, 53 קילומטרים, הנהר מתאים לשיט ספינות.

## קישורים חיצוניים

* Turism internațional pe râul Timiș cu mijloace ecologice 
* 

קטגוריה:קצרמר גאוגרפיה של סרביה
קטגוריה:רומניה: נהרות ונחלים
קטגוריה:טימישוארה
ג'יפסי (סרט, 1962)

250px|ממוזער|שמאל|נטלי ווד כג'יפסי לי רוז
**ג'יפסי** (באנגלית: **Gypsy**) הוא סרט מוזיקלי אמריקאי משנת 1962 בבימויו של מרווין לרוי, עם רוזלינד ראסל, נטלי ווד וקרל מולדן בתפקידים הראשיים.

התסריט מבוסס על ספר ומחזה בשם זה מאת ארתור לורנץ המבוסס על האוטוביוגרפיה של שחקנית הוודביל והחשפנית ג'יפסי רוז לי משנת 1957 ובו תיאור חייה עם אחותה ג'ון ואמה רוז האבוק .

המחזמר הועלה לראשונה בברודוויי בשנת 1957 עם שירים של ג'ול סטיין למילים של סטיבן סונדהיים וכוריאוגרפיה של ג'רום רובינס.

ב-1993 הופק סרט הטלוויזיה "ג'יפסי" בכיכובה של בט מידלר.

## תקציר העלילה
רוז האבוק (רוזלינד ראסל) היא שחקנית וודביל מתוסכלת, גרושה שלוש פעמים ואם ללואיז (נטלי ווד) ולג'ון (אן ג'יליאן). ג'ון היא הכישרונית והמוחצנת ולואיז היא ביישנית ומופנמת.

אל השלושה מצטרף המפיק הרבי סומרס (קרל מולדן) המאוהב ברוז ורוצה להתחתן אתה אך היא דוחה אותו כל פעם. הבנות מופיעות בתיאטרוני וודביל עם קבוצת נערים.

לואיז וג'ון רוצים שרוז תתחתן עם הרבי והן יוכלו לקיים משפחה נורמלית. והן שרות "If Mama Was Married".

רוז מתייחסת לבנותיה כילדות אף על פי שהן גדלות. ג'ון מתייאשת ובורחת ביחד עם נער מהלהקה. הרבי ולואיז מנסים לשכנע את רוז להפסיק את ההופעות אך היא מסרבת. היא מקימה להקת בנות ומכריחה את לואיז להשתתף בה.

הם מגיעים לתיאטרון בורלסקה בויצ'יטה שם השחקניות הולכות חשופות ביותר. הרבי מסרב להופיע שם אך רוז מסכימה והוא עוזב אותן. אחת השחקניות של הבולרסקה חסרה ורוז משכנעת את לואיז להופיע במקומה.

לואיז מתגברת על ביישנותה ומופיעה באופן מגרה וחושפני ומכאן מתחילה הקריירה המזהירה שלה כחשפנית והיא משנה את שמה לג'יפסי רוז לי.

רוז באה לבקר אותה אך ג'יפסי מסבירה לה שכעת היא ברשות עצמה. לאחר שרוז שרה את שיר חייה "Rose's Turn" הן מתפייסות.

## צוות השחקנים

## פרסים
### [[גלובוס הזהב]]
*פרס גלובוס הזהב לשחקנית הטובה ביותר - סרט קומדיה או מוזיקלי - רוזלינד ראסל.
*מועמדות לפרס גלובוס הזהב לסרט הטוב ביותר - קומדיה או מוזיקלי
*מועמדות לפרס גלובוס הזהב לבמאי הטוב ביותר - סרט קולנוע - מרווין לרוי
*מועמדות לפרס גלובוס הזהב לשחקנית הטובה ביותר - סרט קומדיה או מוזיקלי - נטלי ווד
*מועמדות לפרס גלובוס הזהב לשחקן הטוב ביותר - סרט קומדיה או מוזיקלי - קרל מולדן

### [[פרס אוסקר]]
*מועמדות לפרס אוסקר לצילום הטוב ביותר הארי סטרדלינג
*מועמדות לפרס אוסקר לעיצוב התלבושות הטוב ביותר
*מועמדות לפסקול המעובד הטוב ביותר

## קישורים חיצוניים

*קדימון לג'יפסי 1962, באתר יוטיוב
*If Mama was married, באתר יוטיוב
*נטלי ווד כחשפנית בג'יפסי 1962, באתר יוטיוב
*Rose's Turn, באתר יוטיוב

קטגוריה:ערכים שבהם תבנית בריטניקה אינה מתאימה
קטגוריה:סרטי 1962
קטגוריה:סרטים אמריקאיים
קטגוריה:סרטים באנגלית
קטגוריה:סרטים ביוגרפיים אמריקאיים
קטגוריה:סרטים מבוססי מחזות זמר
קטגוריה:סרטי האחים וורנר
קטגוריה:סרטים על חשפנות
קטגוריה:סרטים מוזיקליים
הסעודה בבית לוי

"**הסעודה בבית לוי**" (1573) הוא ציור מאת הצייר פאולו ורונזה.

## תיאור
הציור "הסעודה בבית לוי" הוא ציור גדול ממדים, בגובה של 560 ס"מ, וברוחב של 1,039 ס"מ, המתאר את הסעודה האחרונה. ורונזה מיקם את ההתרחשות במעין מרפסת של ארמון מפואר, אליה מוליכים שני גרמי מדרגות שיש. במרכז הציור שולחן אוכל ועליו מפה לבנה בדגם משבצות. סביב השולחן מתוארים ישו, ושנים-עשר השליחים. ישו מאופיין בבגד אדום ובגלימה כחולה, וסביב ראשו אזור בהיר, כמעיין הילה. בצידי ההתרחשות, מתוארות דמויות רבות ובהן חיילים גרמנים, אנשי להטוטנים, ליצנים ועוד, המשקפים משתה בן התקופה. בנוסף, מתאר האמן גם בעלי חיים כגון כלב, הניצב למרגלות שולחן הסעודה האחרונה, וחתול המציץ מתחת למפה. 

המרפסת בה מתרחש התיאור מעוצבת כאכסדרה של שלוש קשתות, הנשענות על עמודים בעלי כותרות בסגנון קורינתי. הקשתות מופרדות זו מזו בעזרת עמודים הנושאים ארכיטרב ובו תבליט צמחי וקרניז. מן המרפסת נשקף נוף עירוני.

## היסטוריה

הציור הוזמן על ידי הדומיניקנים עבור המנזר שלהם שבכנסיית סאן זניפולו , על מנת להחליף את ציור "הסעודה האחרונה" מאת טיציאן, שניזוק בשריפה שהתרחשה ב-1571. ורונזה השלים את הציור ב-1573. על חלקם התחתון של שני עמודים, הקבועים במרכז גרמי המדרגות, מופיע תאריך השלמת הציור בלטינית: A. D. MDLXXIII - DIE. XX, APR. (ה-20 באפריל 1573).

על רקע הקונטרה-רפורמציה, העירוב שבין קודש לחול בציור הוביל את הכנסייה הקתולית לערוך חקירה של האינקוויזיציה. בתום החקירה הצטווה ורונזה לתקן את ציורו בתוך שלושה חודשים. עם זאת, ורונזה לא תיקן את הציור, ובמקום זאת שינה את שמו ל"סעודה בבית לוי", נושא המבוסס על הברית החדשה: 

בשנת 1797 הועבר הציור לפריז על ידי נפוליאון. בשנת 1815, הוחזר הציור לאיטליה, מאז הוא נמצא באוסף האקדמיה.

## גלריה

Banquet in the House of Levi by Paolo Veronese - Accademia - Venice 2016.jpg
Paolo Veronese - Feast in the House of Levi (detail) - WGA24882.jpg|גרם המדרגות הימני
Convito casa di Levi Veronese Accademia Cat203 n02.jpg
Convito in casa di Levi di Paolo Veronese, dettaglio (7).JPG|אחת מכתובות התיארוך של הציור
Convito in casa di Levi Veronese Accademia Cat203 n01.jpg|ישו ושולחן הסעודה האחרונה
Veronese, Convito in casa di Levi, 1573, 02.JPG|גרם המדרגות השמאלי
Paolo Veronese - Feast in the House of Levi (detail) - WGA24878.jpg|גרם המדרגות השמאלי


## קישורים חיצוניים

*הסעודה בבית לוי, באתר גלריית האקדמיה 
*יונתן הירשפלד, זו אינה "הסעודה האחרונה"!, באתר ערב-רב, 22 באפריל 2015
*

קטגוריה:ערכים שבהם תבנית בריטניקה אינה מתאימה
קטגוריה:פאולו ורונזה
קטגוריה:ציור של תקופת הרנסאנס
קטגוריה:ציורים מהמאה ה-16
קטגוריה:גלריית האקדמיה: ציורים
קטגוריה:ישו בתרבות ובאמנות
יוז'ף בורשודי

**יוז'ף בורשודי** (במקור **קליין**, בהונגרית: **Borsodi József**; שאיוסנטפטר, 15 במרץ 1878 – קצ'קמט, 5 ביוני 1943) היה רב הונגרי.

## ביוגרפיה
בשנים 1895 עד 1905 היה תלמיד בית המדרש לרבנים בבודפשט. בשנת 1904 קיבל את הדוקטורט במדעי הרוח מאוניברסיטת בודפשט (משנת 1951 שמה אוניברסיטת אטווש לוראנד) ובשנת 1906 קיבל סמיכה לרבנות. בשנת 1906 הוא הפך לרב של סרווש, בשנת 1908 לרב הראשי של העיר בת כ-10,000 התושבים נאג'אטאד ובשנת 1922 של קצ'קמט. עבודתו העיקרית הייתה: Commentarius Maimonidae in Mischnam ad Tractatum Shekalim 1904). פירוש משניות של הרמב"ם על מסכת שקלים. בודפשט, 1904). מאמריו פורסמו ב"משמר השפה ההונגרית" (Magyar Nyelvőr), ב"ישראל ההונגרית" (Magyar Izrael), ב"לוח השנה המשפחתי היהודי" (Izraelita Családi Naptár).

## ראו גם
* פאל גויאש: חייהם ויצירותיהם של סופרים הונגרים 1939–1944
* אילונה קרשי: לקסיקון ביוגרפי של קצ'קמט. דפי קצ'קמט –עריכת מונוגרפיה של 1992
* ספר זיכרון לציון יובל לבית המדרש לרבנים פרנץ יוזף 1877–1927. הוצא על ידי לאיוש בלאו, שמעון הבשי, דנס פרידמן. 1927

## לקריאה נוספת
* לקסיקון יהודי הונגרי. 1929. עורך פטר אויווארי. יוז'ף בורשודי
* נתוניו במאגר הנתונים של המוזיאון הספרותי פטפי

קטגוריה:רבנים הונגרים
קטגוריה:בוגרי בית המדרש לרבנים בבודפשט
קטגוריה:רבנים נאולוגים
קטגוריה:הונגרים שנולדו ב-1878
קטגוריה:הונגרים שנפטרו ב-1943
ויליאם הארנט

**ויליאם מייקל הארנט** (באנגלית: **William Michael Harnett**; 10 באוגוסט 1848 – 29 באוקטובר 1892) היה צייר אירי-אמריקאי, שנודע בזכות טבע הדומם של חפצים רגילים.

## ראשית חייו
הארנט נולד בקלונאקילטי שבמחוז קורק, אירלנד בתקופת הרעב הגדול. זמן קצר לאחר לידתו משפחתו היגרה לאמריקה והתיישבה בפילדלפיה. בהיותו אזרח ארצות הברית בשנת 1868 התפרנס כצעיר על ידי חריטה תוך שהוא לוקח שיעורי לילה באקדמיה לאמנויות יפות בפנסילבניה ובהמשך, בניו יורק באקדמיה לעיצוב. ציור השמן הידוע הראשון שלו, טבע דומם, מתוארך לשנת 1874.

## יצירה
סגנון ציור טרומפ-לויל שהשתמש בו הארנט היה ייחודי והיווה השראה לחיקויים רבים, אבל כבר מספר ציירים הולנדים מהמאה ה -17 התמחו בציור טבע דומם בעל דיוק רב. רפאל פיל, שעבד בפילדלפיה בתחילת המאה ה -19, היה חלוץ בסגנון זה באמריקה. מה שמייחד את עבודתו של הארנט, מלבד מיומנותו הגבוהה, הוא העניין שלו לתאר חפצים שבדרך כלל לא הפכו לנושאי ציור.

הארנט צייר כלי נגינה, אך צייר גם את "פרסת הזהב הלא שגרתית" (1886), פרסת חלודה אחת שהוצגה ממוסמרת על לוח. הוא צייר ערימה סתמית של ספרי יד שנייה שהונחו על גבי ארגז (1878), כמו גם כלי נשק ואפילו מטבעות נייר. עבודותיו נמכרו היטב, אך סביר יותר שהן נמצאו תלויות בטברנה או במשרד עסקים מאשר במוזיאון, מכיוון שהן לא תואמות את התפיסה של אמנות גבוהה.

הארנט בילה את השנים 1880–1886 באירופה, שהה במינכן משנת 1881 ועד תחילת 1885. הציורים הידועים ביותר של הארנט, ארבע הגרסאות של After The Hunt, צוירו בין השנים 1883 - 1885. כל אחד מהם הוא קומפוזיציה מרשימה של ציוד צייד ובעלי חיים מתים, התלויים על דלת מעוטרת וחור המנעול מצד שמאל.

בסך הכל, עבודתו של הארנט ניתנת להשוואה לזו של ג'ון פטו הצעיר ממנו. שני האמנים הכירו זה את זה, וניתן לערוך השוואה בין שני ציורים המציגים כינורות. "המוזיקה וההצלחה" של הארנט מ־1888 מציג את הכינור תלוי זקוף על דלת עם צירים מעוטרים ומאחוריה קטע נייר מעט קרוע. האלמנטים מסודרים בצורה יציבה ומכוונת. ציורו של ג'ון פטו משנת 1890 מציג את הכינור תלוי בשיפוע, אבל סדוק ובלוי, עם מיתר אחד קרוע. התווים קרועים בקצוות, וממוקמים באקראי מאחורי הכלי. הצירים פחות מעוטרים ואחד מהם שבור. חפציו של הארנט מראים סימני שימוש אך נשמרים היטב, בעוד שהחפצים הצנועים יותר של פטו כמעט התבלו. בסגנון דומה צייר גם ג'ון הברל.

## שנים מאוחרות ומוות
מחלת שיגרון פגעה בהארנט בשנותיו האחרונות והפחית את מספר ציוריו אך לא את איכותם.

הוא נפטר בעיר ניו יורק בשנת 1892.

## גלריה


File:Job Lot Cheap William Michael Harnett 1878.jpeg

File:William Michael Harnett - The Last Summer Rose - Google Art Project.jpg

File:Music and Literature William Michael Harnett.jpeg

File:William Michael Harnett Still life Violin and Music.jpg


## קישורים חיצוניים

* 
* 

## הערות שוליים

קטגוריה:ציירים אמריקאים
קטגוריה:מהגרים מאירלנד לארצות הברית
קטגוריה:אמריקאים שנולדו ב-1848
קטגוריה:אמריקאים שנפטרו ב-1892
אלקורקון

**אלקורקון** (בספרדית: **Alcorcón**) היא עיר בספרד הממוקמת בקהילת מדריד. נכון לשנת 2016, התגוררו בעיר 167,354 תושבים.

העיר שוכנת בגובה של 711 מטרים מעל פני הים, כשהנקודה הגבוהה ביותר היא אל ונטורו דל קאנו, בגובה של 741 מטרים, הממוקמת בצפון העיר.

## היסטוריה
אזור העיר מיושב  ככל הנראה עוד מימי הפרהיסטוריה. מעט ידוע על אלקורקון לפני הרקונקיסטה. ההתייחסות הכתובה הראשונה לאלקורקון היא במסמך בית משפט מיום 28 ביולי 1208, במסגרת הסכסוך הטריטוריאלי בין מועצות העיר מדריד וסגוביה שהתקיימו בימי הביניים. אלקורקון שימרה מבנה עירוני האופייני ליישוב כפרי קטן עד שנות השישים. המרכז מוקף בהתפתחויות מודרניות, מכיוון שאלקורקון צמחה במהירות מאז אותו עשור.

## אתרים
להלן מספר אתרים בעלי ערכים היסטוריים, אמנותיים או תרבותיים:

* טירות סן חוסה דה ולדרס
* כנסיית סנטה מריה לה בלנקה
* מוזיאון לאמנות זכוכית

## ספורט
[ימין|ממוזער|משחק בין [אלקורקון (כדורגל)|אלקורקון ללגאנס באצטדיון העירוני סנטו דומינגו.]]
בעיר יש את קבוצת הכדורגל אלקורקון שמשחקת בליגה השנייה, וגם את Trival Valderas שמשחקת ב-סגונדה דיויסיון RFEF. באלקורקון יש גם קבוצת כדורגל אמריקאית בשם Alcorcón Smilodons.

## שירותי רפואה
באלקורקון יש שני בתי חולים: בית החולים Fundación de Alcorcón, שהוא בבעלות המדינה אך מנוהל באופן פרטי, ובית החולים Sur Madrid, שהוא בבעלות פרטית. קמפוס אלקורקון של אוניברסידאד ריי חואן קרלוס (URJC) מעביר קורסים שקשורים לבריאות.

## קישורים חיצוניים

* 

קטגוריה:מדריד (קהילה אוטונומית): ערים
עונת 2019/2020 בליגה הארצית בכדורגל נשים

**עונת 2019/2020 ב[[הליגה הארצית בכדורגל נשים|ליגה ארצית בכדורגל נשים]]** הייתה העונה ה-6 לקיומה של הליגה השלישית אך למעשה העונה הראשונה שבה נערכה כליגת כדורגל מן המניין בכדורגל נשים בישראל, תחת אחריות ההתאחדות לכדורגל בישראל. העונה הסדירה נפתחה ב-1 בדצמבר 2019 והופסקה ב-13 במרץ 2020 בעקבות התפרצות נגיף הקורונה בישראל. בעונה זו השתתפו 10 קבוצות, והפעם הראשונה שבה הוחלט, כי שתי הקבוצות שיסיימו ראשונות יעלו לליגת הלאומית.

## לקראת פתיחת העונה
לעונה זו נרשמו 9 קבוצות.

קבוצת בנות עירוני מודיעין, ששיחקה בליגה הארצית בעונה הקודמת, דרשה להצטרף לליגה הלאומית אך בקשתה נדחתה על ידי ההתאחדות לכדורגל. הקבוצה פנתה לבית המשפט וזה הורה להתאחדות לצרפה לליגה הלאומית. ההתאחדות ערערה על פסיקה זו לבית המשפט וערעורה התקבל. התנהלות משפטית זו גרמה לדחייה נוספת בפתיחת הליגה שהתעכבה גם כך בגלל המאבק שהתנהל בשנה זו על ידי קבוצות כדורגל הנשים כנגד אפלייתן והיעדר תקציבים שהובטחו להן.

## פורמט הליגה
כיוון שבליגה היו בסופו של דבר 10 קבוצות, התכנית הייתה לקיים שני סיבובים בני 9 מחזורים כל אחד - 18 מחזורים בסך הכל. שתי הקבוצות שיסיימו ראשונות בליגה בתום העונה יעפילו לליגה הלאומית.

## סיום העונה
מעט לפני סיום העונה הסדירה הוחלט על הפסקת הליגה עד להודעה חדשה בעקבות התפרצות נגיף הקורונה בישראל. ב-14 באפריל הודיעה ההתאחדות לכדורגל על ההחלטה לסיים את העונה בכל ליגות הגברים והנשים החובבניות ובכללן הליגה הארצית לנשים. בהמשך נקבע כי שתי הקבוצות שהיו במקומות הראשונים בעת הפסקתה יעלו לליגה הלאומית.

למרות זאת, עקב התפרקותה של בית"ר בנות עירוני מעלה אדומים מהליגה הלאומית, הוחלט ש-3 קבוצות יעלו מהליגה הארצית.
אס"א תל אביב ב' שסיימה ראשונה לא יכלה לפי תקנון ההתאחדות לעלות ליגה ולכן שלוש הקבוצות שסיימו במקומות 2-4 ועלו לליגה הלאומית היו בנות עירוני מודיעין, בנות יהודה תל אביב ובית"ר ירושלים.

## טבלת הליגה הסדירה בעת הפסקת הליגה

## ראו גם
* גביע המדינה בכדורגל נשים 2019/2020

## קישורים חיצוניים
* עונת 2020–2019 בליגה הארצית בכדורגל נשים, באתר ההתאחדות לכדורגל בישראל

## הערות שוליים

קטגוריה:תחרויות כדורגל ב-2019
קטגוריה:תחרויות כדורגל ב-2020
קטגוריה:2019 בישראל: כדורגל
קטגוריה:2020 בישראל: כדורגל
קטגוריה:ישראל: תחרויות כדורגל נשים
מועדון הכדורסל ליידה

**ליידה** (בקטלאנית: **Club Esportiu Ciutat i Provincia de Lleida Basquetbol **) היא קבוצת כדורסל ספרדית מהעיר ליידה שבקטלוניה.

## היסטוריה
הקבוצה הוקמה בקיץ 1997 על ידי איחוד מספר קבוצות של העיר. בשנת 1999 הקבוצה עלתה לליגת משנה הספרדית ובשנת 2001 היא עלתה לליגת העל הספרדית בכדורסל. היא שיחקה בליגה העליונה במשך ארבע עונות. באותה תקופה הקבוצה שיחקה גם בתחרויות יורוקאפ. בעונת 2002/03 הקבוצה עלתה מהבית המוקדם ובסיבוב הראשון ניצחה את אורל גרייט ובהמשך הודחה מהמפעל על ידי קרקה נובו מסטו. גם בעונת 2003/04 הקבוצה הודחה בשלב השני הפעם על ידי אסטודיאנטס מדריד. בין כוכבי הקבוצה בתקופת הזהר שלה היו חיימה קומס, פאבלו לאסו ורוג'ר גרימאו. 

לאחר תקופה של מספר עונות בליגה העליונה, הקבוצה ירדה לליגת משנה ואף לליגה מקומית. ביוני 2012 הוכרז על הפסקת הפעילות של המועדון והקמת קבוצה אחרת שתייצג את העיר.

## תארים
**תארים מקומיים:**
* אליפות ליגת שמנה הספרדית - 2000/01
* אליפות קטלוניה - 2002/03, 2003/04

## קישורים חיצוניים

* 

קטגוריה:קבוצות כדורסל ספרדיות
קטגוריה:קטלוניה: ספורט
Blue Monday

"**Blue Monday**" (בעברית: "**יום שני העצוב**") הוא שיר של להקת הרוק האנגלית ניו אורדר. הוא יצא כסינגל ב-7 במרץ 1983 על ידי פקטורי רקורדס. הסינגל הוא מהתקופה של אלבום האולפן השני של הלהקה, Power, Corruption & Lies. השיר נכתב והופק על ידי גיליאן גילברט, פיטר הוק, סטיבן מוריס, וברנרד סאמנר.

"Blue Monday" הוא שיר יורודיסקו, סינת'-פופ, דאנס אלטרנטיבי, Hi-NRG ודאנס-פופ ששאב השראות מיצירות רבות של אמנים אחרים. יש בו השפעות של קרפטוורק, דונה סאמר, וג'ורג'יו מורודר.

הסינגל המקורי היה להיט, והגיע לעשירייה הראשונה במדינות רבות. בממלכה המאוחדת השיר הגיע למקום ה-9. גרסת הסינגל משנת 1988 הגיעה למקום השלישי במצעד הבריטי ולמקום ה-4 במצעד האוסטרלי.

זהו סינגל ה-12 אינץ' הנמכר ביותר בגודל בכל הזמנים. בבריטניה הוא מכר 1.16 מיליון עותקים בכל הפורמטים, כולל המהדורה המחודשת של 1988. הלהקה הוציאה שני רמיקסים לסינגל, בשנת 1988 וב-1995. הרמיקס משנת 1988 הגיע למקום הראשון בניו זילנד. השיר כוסה על ידי להקות שונות ובהן אורגי, פלונק, 808 State ו-Health.

## מיקומי שיא

## הפסדי הסינגל
בשנת 1983 הלהקה החליטה להוציא את הסינגל אך ורק בגרסת 12" בעטיפה מיוחדת בצורת דיסקט מחשב ענקי. הסינגל היה להצלחה גדולה, והפך לאחר זמן קצר לסינגל ה-12" הנמכר ביותר בכל הזמנים. אך בשל ניהולה הכושל של חברת התקליטים פקטורי, עלות ייצור העטיפה הייתה גבוהה מהמחיר בו נמכר הסינגל, דבר שיצר הפסד של כ-£0.20 על כל תקליט שנמכר. כתוצאה מכך, נוצר מצב אירוני בו ככל שהסינגל הצליח ונמכר ביותר עותקים, כך הפסידה הלהקה והחברה יותר כסף והגיעה לסף פשיטת רגל.

## נתוני מכירות

## קישורים חיצוניים

## הערות שוליים

קטגוריה:שירים באנגלית
קטגוריה:שירים על יום שני
קטגוריה:שירי סינת'-פופ
קטגוריה:שירי Hi-NRG
קטגוריה:סינגלים שהגיעו למקום הראשון בניו זילנד
קטגוריה:סינגלים בהוצאת וורנר רקורדס
קטגוריה:סינגלים בהוצאת רפרייז רקורדס
Can't Hold Us

**Can't Hold Us** הוא סינגל של צמד ההיפ הופ האמריקאי מאקלמור וראיין לואיס, בהשתתפות הזמר האמריקאי ריי דלטון . השיר יצא לאור ב-16 באוגוסט 2011, כסינגל השני מתוך אלבום הבכורה של הצמד, *[[The Heist]]*, על ידי חברת התקליטים העצמאית של מאקלמור ואלקטרה רקורדס.

## ביקורות
השיר זכה לשבחים ביקורתיים. לואיס קורנר מ-דיגיטל ספיי העניק לשיר ארבעה כוכבים מתוך חמישה, תוך ששיבח את "ליין הפסנתר המדבק ומושר הנשמה שלו והפעימות שלו התוססות יותר מהקרנבל הטוב ביותר של ריו דה ז'ניירו". ב-The Edge, לשיר הוענק דירוג של 9/10, תוך שהמגזין החמיא לדינמיות של הצמד, והראה שהוא "עוד להיט קיץ מאסיבי". דייוויד ג'פריס מ-AllMusic גם העניק לו ארבעה כוכבים מתוך חמישה ושיבח את השיר.

## הצלחה מסחרית
בשל ההצלחה הבינלאומית הגדולה של שירם "Thrift Shop", חלה התחדשות במכירות הסינגלים הקודמים שלהם ובאלבומם *[[The Heist]]*.

בבריטניה, השיר הגיע לראשונה למקום ה-187 במצעד הסינגלים הבריטי, ועלה למקום ה-53 בשבוע שלאחר מכן. בסופו של דבר, הגיע בשיאו למקום השלישי במצעד. באוסטרליה, השיר הפך לסינגל השלישי ברציפות של מאקלמור וראיין לואיס שהגיע למקום הראשון במצעד הסינגלים האוסטרלי. בארצות הברית, היה השיר ללהיט רדום, ובעקבות ביצוע השיר בתוכנית סאטרדיי נייט לייב, השיר הגיע למקום השביעי במצעד הבילבורד הוט 100 והפך לשיר השני של הצמד בעשירייה הפותחת, לאחר "Thrift Shop". לאחר מכן, השיר הגיע למקום הראשון במצעד, ובכך הפכו השניים לצמד הראשון שהציב את שני הסינגלים הראשונים שלו בראש המצעד. בנוסף, הפכו לאמן החמישי שהציב את שני הסינגלים הראשונים שלהם בראש המצעד. השיר נשאר במקום הראשון במצעד במשך החמישה שבועות רצופים, ומכר 4,383,000 הורדות בארצות הברית, עם 4,260,000 שנמכרו ב-2013 בלבד, מה שהופך את השיר לשיר הנמכר ביותר לשנת 2013.

## וידאו קליפ
מאקלמור הציג לראשונה את הווידאו קליפ של השיר ב-17 באפריל 2013. את הקליפ ביימו ראיין לואיס, ג'ייסון קניג וג'ון ג'ון אוגוסטבו, והצילומים התרחשו במשך 17 יום, בשתי יבשות וב-16 שוטים שונים, החל מצפון מערב האוקיינוס השקט, לדרום קליפורניה, ועד לניו זילנד, היכן שצולמו סצנות עבור הסרט סיפורי נרניה: הנסיך כספיאן. כמה חלקים בולטים צולמו על הספינה הגבוהה "ליידי וושינגטון".

הקליפ זכה בשני פרסי הווידאו קליפים של MTV, לקליפ ההיפ-הופ הטוב ביותר ולבמאי הצילום ג'ייסון קניג, ומגו לין זכתה בפרס הצילום הטוב ביותר. הקליפ אף היה מועמד לבימוי הטוב ביותר ולעריכה הטובה ביותר. בטקס פרסי גראמי לשנת 2014 הקליפ הועמד לפרס הווידאו קליפ הטוב ביותר.

## מיקומי שיא

### מצעדי סוף שנה

### מצעדי עשור

### מצעדי כל הזמנים

## נתוני מכירות

## פרסים ומועמדויות

## קישורים חיצוניים

## הערות שוליים

קטגוריה:שירי מאקלמור
קטגוריה:שירים באנגלית
קטגוריה:שירים שנכתבו על ידי מאקלמור
קטגוריה:שירים שנכתבו על ידי ראיין לואיס
קטגוריה:אוקלהומה סיטי ת'אנדר
קטגוריה:שירי היפ הופ אמריקאיים
קטגוריה:סינגלים שהגיעו למקום הראשון בפולין
קטגוריה:סינגלים שהגיעו למקום הראשון בשוודיה
קטגוריה:סינגלים שהגיעו למקום הראשון במצעד הסינגלים האוסטרלי
קטגוריה:סינגלים שהגיעו למקום הראשון במצעד הבילבורד הוט 100
קטגוריה:סינגלים בהוצאת אלקטרה רקורדס
עונת 1983/1984 בליגת העל ההולנדית

**עונת 1983/1984** הייתה העונה ה-28 של ליגת העל ההולנדית בכדורגל, שהיא הליגה ההולנדית הבכירה. בסיום אותה עונה זכתה פיינורד באליפות הליגה. DS79, וילם II והלמונד ספורט ירדו לליגת המשנה.

## מבנה
על ניצחון הוענקו 2 נקודות ועל תיקו נקודה בודדת. הליגה כללה 18 קבוצות, (15 ששיחקו בעונה שעברה, אליהן הצטרפו DS79, פולנדם ודן בוס שעלו מליגת המשנה) ששיחקו ביניהן במשך 2 סיבובים בני 17 משחקים כל אחד - 34 מחזורים בסה"כ. בסיומם הראשונה זכתה באליפות והקבוצות במקומות 16, 17 ו-18 ירדו לליגת המשנה.

### טבלת הליגה

## קישורים חיצוניים

קטגוריה:עונות בליגת העל ההולנדית
קטגוריה:תחרויות כדורגל ב-1984
קטגוריה:תחרויות כדורגל ב-1983
הארנב הקשיב

**הארנב הקשיב** (באנגלית: **The Rabbit Listened**) הוא ספר ילדים שכתבה ואיירה קורי דורפלד. הוא תורגם לשפות רבות. הספר יצא לאור בעברית בהוצאת "תכלת" בשנת 2019, ועד שנת 2020 מכר יותר מ-40,000 עותקים בשפה העברית. במרץ 2021 נכלל הספר ברשימת רבי-המכר של הניו יורק טיימס בקטגוריית "ספרי ילדים מצוירים".

הספר מתאר תקשורת בין אישית עם אדם שנמצא במצוקה נפשית. הוא מתאר דרכים שבהן בני אדם מתמודדים עם מצבים כאלו, ודרכים שבהן אנשים אחרים מנסים לנחם אנשים שנמצאים במצוקה. המסר של הספר הוא שלא כל דרך מתאימה לכל אחד, ושלפעמים הקשבה בלי מעשים מיוחדים יכולה להקל על מצוקה נפשית יותר מאשר מעשים או הצעות. הספר מדגים כיצד הקשבה אמפתית ומכילה יכולה ליצור סביבה בטוחה לאדם, ועשויה לתרום להתמודדות נפשית בריאה ומיטיבה.

## תקציר העלילה
ילד בשם טיילור משחק לבד. הילד בונה בכוחות עצמו מבנה גדול מקוביות, ובלי סיבה נראית לעין, המבנה מתפרק. בעקבות התפרקות המבנה, הילד מאוד עצוב. במהלך הספר, בכל פעם מגיעה חיה אחרת שמנסה לעודד אותו ולתת לו עצות ורעיונות לדרכים להתמודד עם הרגשות שלו. כל חיה מייצגת תגובה רגשית אחרת שאדם יכול לחוש בעקבות כישלון בעבודה שהשקיע בה. התרנגולת מנסה לגרום לטיילור לדבר על האירוע ולעבד אותו, הדוב מציע לו לצעוק ולכעוס, הצבוע מציע לטיילור לצחוק על האירוע ומנסה לגרום לטיילור להבין שצחוק יגרום לו להרגיש טוב יותר, והנחש מעודד אותו להרוס למישהו אחר כדי להקל על הכאב. אף אחת מהגישות לא מצליחה לנחם את הילד, שמרגיש שהוא מותקף מכל עבר והרגשות מציפים אותו. כל חיה שהגיעה ניסתה למצוא פתרון מהיר לבעיה, וכשראתה שהפתרון לא עבד, עזבה את טיילור להתמודד לבדו. לאחר שכל החיות עזבו, מגיע הארנב, שלמראית עין לא עושה פעולה אקטיבית. הארנב מציע לטיילור אוזן קשבת, ולא פולש למרחב האישי שלו. הוא מביע אמפתיה בשקט, יושב ליד הילד ונותן לו להיפתח ולהביע את הרגשות שהוא מרגיש, בלי ללחוץ עליו, ובזמן המתאים לו. בעקבות ההכלה של הארנב, טיילור מביע כל אחד מהרגשות שהחיות ייצגו במהלך הספר, והארנב מקשיב, נותן לו תמיכה ועוזר לו להכיל את הכאב. בסוף הספר, טיילור מגיע להשלמה עם המצב, והוא מוכן לבנות את המבנה מחדש.

## הערות שוליים

קטגוריה:ספרי 2018
קטגוריה:ספרי ילדים ונוער
ג'ון פטו

**ג'ון פרידריק פטו** (באנגלית: **John Frederick Peto**; 21 במאי 1854 – 23 בנובמבר 1907) היה צייר אמריקאי, שנשכח עד שציוריו התגלו מחדש יחד עם ציורי עמיתו ויליאם הארנט. אף שהכירו זה את זה וציירו נושאים דומים, הקריירה שלהם התפתחה בדרכים שונות.

## חיים וקריירה
פטו נולד בפילדלפיה, פנסילבניה, ולמד באקדמיה לאמנויות יפות בפנסילבניה במקביל להארנט. עד אמצע שנות השלושים לחייו, הוא הגיש ציורים באופן קבוע לתערוכות השנתיות באקדמיה בפילדלפיה. בשנת 1889 עבר לעיירת הנופש איילנד הייטס, ניו ג'רזי, שם עבד בהמשך חייו.

הוא השלים את הכנסותיו על ידי מכירת ציוריו לתיירים. מעולם לא הייתה לו תערוכת יחיד בחייו. לעומת זאת, הארנט זכה להצלחה והשפיע רבות על אמנים אחרים שציירו בסגנון שלו, אף שציוריו זכו לביקורת כתחבולה מסחרית בלבד.

שני האמנים היו מאסטרים בז'אנר של טבע דומם בעיקר של חפצים מצוירים מהמציאות. הציירים עבדו בסגנון הנקרא - טרומפ-לויל שמתאר חפצים בהתאם למערכת כללים ייחודית לז'אנר. כך לדוגמה, פטו והארנט ייצגו שניהם את האובייקטים בגודלם האמיתי, והחפצים נחתכו על ידי שולי הציור, מה שאיפשר משחק חזותי עם תפיסת הצופה כי התיאור אינו אמיתי. אך המאפיין הטכני העיקרי היה לסדר את החפצים בחלל רדוד, תוך שימוש בצל האובייקטים כדי לבנות עומק מבלי שהעין תראה עומק ממשי. מכאן המונח trompe-l'œill - "לרמות את העין". שני האמנים מרתקים את הצופה בתחושת בלבול מטרידה אך נעימה.

ציוריו של פטו, הנחשבים בדרך כלל פחות מיומנים מבחינה טכנית מזו של הארנט, הם מופשטים יותר, משתמשים בצבעים יוצאי דופן יותר ולעיתים קרובות הם בעלי הד רגשי חזק יותר. יצירותיו הבוגרות של פטו הן בעלות מרקם אטום אשר משווה לעיתים קרובות לעבודות של ז'אן-בטיסט סימאון שארדן.

נושאי ציוריו של פטו כלל דברים רגילים ביותר: אקדחים, פרסה, פיסות נייר, מפתחות, ספרים וכדומה. לעיתים קרובות הוא צייר "לוחות מכתבים" של פעם, שהיו מעין לוח שהשתמש בסרטים שהוצמדו אליו שהכילו מכתבים, פתקים, עפרונות ותצלומים.

רבים מציוריו של פטו מפרשים מחדש נושאים שהארנט צייר קודם לכן, אך הקומפוזיציות של פטו פחות רשמיות וחפציו בדרך כלל "חלודים", שחוקים וזולים יותר.

## מוזיאון סטודיו ג'ון פטו
מוזיאון הסטודיו ג'ון פרדריק פטו משמר את בית האמן והסטודיו באיילנד הייטס, ניו ג'רזי. הבית נבנה בשנת 1889 ותוכנן בעיקר על ידי האמן ונשאר במשפחתו למעלה מ -100 שנה. הבית נפתח בשנת 2011, ומרוהט כפי שהיה במהלך שהותו של פטו בסביבות ראשית המאה העשרים, וכולל רפרודוקציות של ציוריו.

## גלריה

File:PetoLetterRack.jpeg

File:John-Peto-001.jpg

File:John Frederick Peto - Take Your Choice.jpg

File:John Frederick Peto - Reminiscences of 1865 - Google Art Project.jpg

## קישורים חיצוניים

* 
## הערות שוליים

קטגוריה:אמריקאים ילידי פנסילבניה
קטגוריה:פילדלפיה: אישים
קטגוריה:ציירים אמריקאים
קטגוריה:אמריקאים שנולדו ב-1854
קטגוריה:אמריקאים שנפטרו ב-1907
צעדת מיליון האמהות

[ממוזער| מפגינה עם שלט: "השאירו את [איגוד הרובאים הלאומי מחוץ לחדר הסגלגל"]]
ממוזער| מפגינים בצעדה
[ממוזער| [טיפר אייצ'סון|טיפר גור בצעדה]]
**צעדת מיליון האמהות** הייתה עצרת שנערכה ביום האם, 14 במאי 2000, בשדרת המול בוושינגטון די. סי. על ידי ארגון "צעדת מיליון האמהות" בקריאה לחוקי פיקוח על מכירת והחזקת נשק נוקשים יותר בארצות הברית.
## הארגון
ארגון "צעדת מיליון האמהות" החל כתנועה שורשית לאחר שדונה דיס-תומאסס צפתה בחדשות בירי במרכז של הקהילה היהודית של לוס אנג'לס בגרנדה הילס, קליפורניה באוגוסט 1999. באוקטובר 1999 קיימו היא וכמה פעילים ממטרופולין ניו יורק מסיבת עיתונאים במנהטן, שם הודיעו על כוונתם לצעוד בוושינגטון. בעקבות הצעדה המוצלחת הארגון קיבע את מעמדו והתמזג עם "קמפיין בל", ארגון של קורבנות ונפגעי אלימות עם כלי נשק התומך בפיקוח על מכירה והחזקת נשק בארצות הברית. בשנת 2001 התמזג הארגון עם קמפיין בריידי.

## הצעדה
הצעדה נערכה ב-14 במאי 2000 במקביל ליום האם, כאשר הארגון דיווח על שיעור השתתפות של 750,000 בני אדם. על פי דיווחים אחרים, כמות הנוכחים בצעדה נאמדת בין 500,000 ל-750,000 בני אדם בצעדה המרכזית בוושינגטון די. סי., אולם משטרת הפארק העריכה כי מספר המשתתפים באירוע זה עמד על כ-300,000 בני אדם. בנוסף עוד 150,000 עד 200,000 בני אדם ערכו אירועי לוויין ביותר מ-70 ערים ברחבי ארצות הברית, כך שהמספר הכולל של המשתתפים עמד על כמיליון בני אדם.

במקביל לצעדה זו, נערכה הפגנת נגד של ארגון "אחיות התיקון השני לחוקה" התומך בזכות להחזקת נשק מתוקף התיקון השני לחוקת ארצות הברית.

ביום השנה לצעדה הראשונה נערכו יותר ממאה עצרות ברחבי ארצות הברית שקראו לחקיקת חוקי פיקוח נוקשים ומחמירים יותר על החזקת ומכירת כלי נשק במדינות ארצות הברית השונות. בניו יורק הצטרף המושל הרפובליקני ג'ורג' פטאקי לסנאטורית הדמוקרטית הילרי קלינטון במפגן תמיכה בחקיקת חוקי פיקוח מחמירים יותר על החזקת ומכירת כלי נשק. אחוזי ההיענות לצעדה השנייה שנערכה בוושינגטון ולצעדות נוספות פחתו, כאשר הצעדה בוושינגטון בשנת 2001 התקיימה בנוכחות מצומצמת של 200 נוכחים בלבד. לאחר מכן הארגון לא תכנן הפגנות בוושינגטון בשנת 2002 או 2003, אלא מיקד את מאמציו במדינות ארצות הברית השונות.

## ראו גם
* מצעד למען חיינו

## קישורים חיצוניים

* 

## הערות שוליים

קטגוריה:וושינגטון די. סי.: הפגנות
קטגוריה:2000 בארצות הברית
קטגוריה:ארצות הברית: החזקת נשק
אגם אוזלבו

**אגם אוזלבו** (נולד ב-29 בנובמבר 2000) הוא שחקן טלוויזיה, קולנוע, תיאטרון וזמר-יוצר ישראלי.

## ביוגרפיה
אגם נולד וגדל בעיר גני תקווה.

אגם למד בתיכון בן צבי קריית אונו במגמת תיאטרון.

ב-2021 השתחרר משירות צבאי כשחקן בתיאטרון צה"ל.

## קריירה

### טלוויזיה
ב-2011 שיחק בתפקיד הראשי בפרסומת לדגני בוקר של תלמה "קוקומן".

ב-2012 שיחק בתפקיד אורח בסדרה "מבצע קיפוד" של ערוץ לוגי.

ב-2018 השתתף בסדרה "דור ה wi-fi" בערוץ רשת 13.

250px|ממוזער|מתוך הסדרה "בני אור"
ב-2021 שיחק בתפקיד מרכזי בסדרה "בני אור" של yes הטלוויזיה בלוויין, בהפקת יואב גרוס, בתפקיד "אלרן", לצידם של עדן פינס, גיא עמיר, עמיר בניון. בבימויים של שי כנות וגיא בלילה. 
הסדרה זכתה בפרס התסריט הטוב ביותר בטקס פרסי האקדמיה.

באותה שנה, שיחק בתפקיד משני בסדרה "מנגן ושר" של yes הטלוויזיה בלוויין בהפקת "אבוט המאירי הפקות", בתפקיד "נאור", לצדם של ששון גבאי, קים אור אזולאי, בר צברי, בבימויו של יבגני רומן.

ב-2022 שיחק בתפקיד משני בעונה השלישית של הסדרה "מקיף מילאנו" של כאן חינוכית, בהפקת סומויוקו בתפקיד "איתמר", בבימויו של יונתן בר-אילן.

### קולנוע
ב-2009 החל אגם את קריירת המשחק בתפקיד משני בסרט קצר "חופים רחוקים", סרט גמר של מגמת קולנוע בתיכון בן צבי.

ב-2015 שיחק בתפקיד הראשי בסרט "הקפות" של סרטי יונייטד קינג את הילד "אהרון ניניו". בהשתתפותם של ליאור אשכנזי, אסי לוי, יעקב כהן, אורי גבריאל, אלברט אילוז, בבימויה של לי גילת, בהפקת דוד מנדיל.

ב-2015 שיחק בתפקיד משני בסרט "נדיה - שם זמני", של תותים הפקות. לצד נטע שפיגלמן, עודד לאופולד וג'ון הרט, בבימויה של טובה אשר.

ב-2025 שיחק בתפקיד משני בסרט "עצמאות", של גרין פרודקשינס. לצד אסי כהן ועידו טאקו, בבימויו של משה רוזנטל.

### תיאטרון
ב-2021 נבחר להצטרף לסטודיו גשר, של תיאטרון גשר.
### בתיאטרון גשר

### מוזיקה
ממוזער|שירו הראשון של אגם - "לבד"
ב-2024 הוציא אגם את הסינגל הראשון "לבד", שכתב והלחין.

ב-2025 יצא הסינגל השני "בן 23" עם קליפ שמשלב את שתי הקריירות של אגם, שירה ומשחק. את הקליפ  כתב וביים יחד עם בר מיניאלי.

באותה שנה גם הוציא את הסינגל השלישי "למרות שאת רעה.", שכתב והלחין.

## פילמוגרפיה

## פרסים ומועמדויות

## קישורים חיצוניים

* ליאל דנינו, אגם אוזלבו:" "בני אור" היא לא הבעיה, יש כשל בחינוך", אתר פרוגי, 13 ביוני 2021
* 
* 
* אגם אוזלבו, אתר תיאטרון גשר

## הערות שוליים

קטגוריה:שחקני קולנוע וטלוויזיה ישראלים
קטגוריה:זמרים ישראלים
קטגוריה:שחקני תיאטרון ישראלים
קטגוריה:בוגרי תיכון בן צבי (קריית אונו)
קטגוריה:בוגרי תיאטרון צה"ל
קטגוריה:גני תקווה: אישים 
קטגוריה:ישראלים שנולדו ב-2000
משרד החקירות המיוחדות של חיל האוויר של ארצות הברית

**משרד החקירות המיוחדות של חיל האוויר של ארצות הברית** (באנגלית: **The U.S. Air Force Office of Special Investigations**) הוא סוכנות אכיפת החוק של חיל האוויר של ארצות הברית. הסוכנות מפעילה חקירות פליליות באופן עצמאי, אוספת מודיעין נגדי ומספקת שירותי הגנה לאנשי החיל. הסוכנות מנטרלת איומי פשיעה, טרור וריגול על אנשי וציוד חיל האוויר האמריקאי.

נכון ל-2007, הסוכנות מעסיקה כ-2,900 עובדים.

## היסטוריה
משרד החקירות המיוחדות של חיל האוויר של ארצות הברית הוקם ב-1 אוגוסט 1948, על פי הצעת הקונגרס לאחד את פעילויות החקירה שמבצעים אנשי חיל האוויר של ארצות הברית. מזכיר חיל האוויר האמריקאי, סטיוארט סימינגטון ניהל את המשרד וארגן אותה בדומה לצורה של ה-FBI.

הסוכנות הייתה בעבר שירות החקירות הצבאי היחיד בארצות הברית שאינו הוגדר סוכנות אכיפות החוק, רק ב-1975 קיבלה הסוכנות הכרה רשמית כגורם אכיפת חוק.

## קישורים חיצוניים

## הערות שוליים

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:קהילת המודיעין האמריקאית
קטגוריה:ארצות הברית: ארגונים משטרתיים פדרליים
קטגוריה:חיל האוויר של ארצות הברית
עונת 2020/2021 בליגה הארצית בכדורגל נשים

**עונת 2020/2021 ב[[הליגה הארצית בכדורגל נשים|ליגה ארצית בכדורגל נשים]]** הייתה העונה ה-7 לקיומה של הליגה השלישית וה-2 שבה נערכה כליגת כדורגל מן המניין בכדורגל נשים בישראל, תחת אחריות ההתאחדות לכדורגל בישראל. העונה הסדירה נפתחה ב-28 בנובמבר 2020 והסתיימה ב-6 ביוני 2021. בעונה זו השתתפו 9 קבוצות, ובסיומה, שתי הקבוצות שסיימו ראשונות, הפועל תל אביב והפועל קטמון ירושלים, עלו לליגה הלאומית.

## לקראת פתיחת העונה
עם סיום העונה הקודמת 3 קבוצות עלו לליגה הלאומית ואף קבוצה לא ירדה ממנה. הפועל רעננה לא העמידה קבוצה משנית שתשחק בליגה הארצית. אל 6 הקבוצות ששיחקו בעונה הקודמת ונרשמו גם לעונה זו הצטרפו הפועל קטמון ירושלים, הפועל בנות מג'דל כרום והפועל מעגן מיכאל. בסך הכל נרשמו לליגה 9 קבוצות.

## פורמט הליגה
התקיימו שני סיבובים בני 9 מחזורים כל אחד - 18 מחזורים בסך הכל ו-16 משחקים לקבוצה במהלך העונה.

## סיום העונה
למרות עיכובים והפסקות במהלך העונה שנגרמו בגלל התפרצות נגיף הקורונה בישראל הליגה הסתיימה כסדרה.

הפועל תל אביב סיימה ראשונה וזכתה באליפות הליגה. הפועל קטמון ירושלים סיימה במקום השני כבר בעונתה הראשונה ושתי הקבוצות עלו לליגה הלאומית.

## טבלת הליגה הסדירה בסיום העונה

## ראו גם
* גביע המדינה בכדורגל נשים 2020/2021
## קישורים חיצוניים
* עונת 2021–2020 בליגה הארצית בכדורגל נשים, באתר ההתאחדות לכדורגל בישראל

קטגוריה:תחרויות כדורגל ב-2020
קטגוריה:תחרויות כדורגל ב-2021
קטגוריה:2020 בישראל: כדורגל
קטגוריה:2021 בישראל: כדורגל
קטגוריה:ישראל: תחרויות כדורגל נשים
ג'סמין טוקס

**ג'סמין טוקס** (; נולדה ב-1 בפברואר 1991) היא דוגמנית אמריקאית.

## שנותיה הראשונות
טוקס נולדה וגדלה בהנטינגטון ביץ', קליפורניה, ארצות הברית. לטוקס אחות אחת הקטנה ממנה ב-19 שנים. במשך ילדותה, עסקה טוקס במגוון פעילויות אולימפיות דוגמת התעמלות, כדורעף וסופטבול. בגיל 15, החלה לעבוד כדוגמנית.

## קריירה
קריירת הדוגמנות המקצועית של טוקס החלה בשנת 2010, כשעבדה אצל חברות ההלבשה UGG וגאפ. בנובמבר 2011, לאחר תצוגות האביב המסורתיות, נבחרה טוקס לדוגמנית השנה של מגזין האופנה *Style*. בשנת 2012, החלה טוקס לעבוד בתצוגת האופנה של ויקטוריה'ס סיקרט השנתית. התוכנית משנת 2012 הוקלטה בנובמבר ושודרה ברשת CBS ב -4 בדצמבר.  באותה השנה, השתתפה טוקס בפרק של סדרת הטלוויזיה האמריקאית הוואי חמש-אפס, לצד הדוגמניות ביהאטי פרינסלו וג'קלין ג'בלונסקי. בין השנים 2012–2013, הצטלמה טוקס לשערי המגזין "ווג" בשבוע האופנה בסתיו. טוקס הופיעה במספר מגזיני אופנה באיטלקית, אנגלית, צרפתית, גרמנית וספרדית. בפברואר 2013, הופיעה על שער המגזין הצרפתי "Elle". היא צעדה במספר תצוגות אופנה של חברות ענק דוגמת ברברי, קרולינה הררה, ראלף לורן, ג'ורג'יו ארמני, פיליפ פליין, מארק ג'ייקובס, אוסקר דה לה רנטה, ורה וונג, קלווין קליין, טום פורד, מרקיז, טורי ברץ', דולצ'ה וגבאנה, סטלה מקרטני, פאקו רבאן, לואי ויטון, טומי הילפיגר, פראדה, ורסצ'ה ומיו מיו. בשנת 2016, בעת תצוגת האופנה המסורתית של ויקטוריה'ס סיקריט, לבשה טוקס חזייה בשווי של 3 מיליון דולרים.

## חיים אישיים
בספטמבר 2020, התארסה לבן זוגה, חואן דייוויד בוררו, בנו של סגן נשיא אקוודור, ומנהל שווקים בינלאומיים עבור חברת .Snap Inc בפברואר 2023 ילדה את ביתה הראשונה.

## קישורים חיצוניים

## הערות שוליים

קטגוריה:דוגמניות אמריקאיות
קטגוריה:מלאכיות ויקטוריה'ס סיקרט
קטגוריה:אפרו-אמריקאיות
קטגוריה:אמריקאים ממוצא ברזילאי
קטגוריה:אמריקאיות שנולדו ב-1991
קטגוריה:אמריקאים שנולדו ב-1991
Das lila Lied

"**Das lila Lied**" (בעברית: "**שיר הלבנדר**", נקרא גם **The Lavender Song**) הוא שיר קברט גרמני, שנכתב בשנת 1920 על ידי קורט שוואבץ'  והולחן על ידי מישה ספוליאנסקי, ונחשב לאחד ההמנונים הגאים הראשונים.

## היסטוריה
השיר הוא תוצר של רפובליקת ויימאר הגרמנית, שבמהלכה נהנו לסביות וגברים הומואים מתקופה קצרה של שיפור באיכות החיים כאשר הממשלה קבעה זכויות דמוקרטיות בסיסיות שכיסו את קהילת הלהט"ב וביטלו את הצנזורה.

השיר נכתב לאחר שהמכון לסקסולוגיה בהנהלת מגנוס הירשפלד הופיע בכותרות עם "הכנס הבינלאומי הראשון לרפורמה מינית" שקרא לרגולציות להתנהגויות מיניות להתבסס על מדע במקום על דת או על מסורת לא מדעית אחרת.

השורה הראשונה של הפזמון עשויה להיות התייחסות לסרט שונה מהאחרים משנת 1919.

## מילות השיר
### מילות השיר בגרמנית

Was will man nur?
Ist das Kultur,
daß jeder Mensch verpönt ist,
der klug und gut,
jedoch mit Blut
von eig'ner Art durchströmt ist,
daß g'rade die
Kategorie
vor dem Gesetz verbannt ist,
die im Gefühl
bei Lust und Spiel
und in der Art verwandt ist?

Und dennoch sind die Meisten stolz,
daß sie von ander'm Holz!

Wir sind nun einmal anders als die Andern,
die nur im Gleichschritt der Moral geliebt,
neugierig erst durch tausend Wunder wandern,
und für die's doch nur das Banale gibt.
Wir aber wissen nicht, wie das Gefühl ist,
denn wir sind alle and'rer Welten Kind,
wir lieben nur die lila Nacht, die schwül ist,
weil wir ja anders als die Andern sind.

Wozu die Qual,
uns die Moral
der Andern aufzudrängen?
Wir, hört geschwind,
sind wie wir sind,
selbst wollte man uns hängen.
Wer aber denkt,
daß man uns hängt,
den müßte man beweinen,
doch bald, gebt acht,
wird über Nacht
auch uns're Sonne scheinen.

Dann haben wir das gleiche Recht erstritten,
wir leiden nicht mehr, sondern sind gelitten!


### מילות השיר בעברית

מה הם רוצים?
האם זו תרבות
כשכל אדם נמצא מחוץ לחוק
שהוא – חכם ונאה –
אולם עם דם
מסוגו מרוסס
שבכל זאת הקטגוריה
הזאת
אסורה על פי החוק,
שנמצא בתחושה
של הנאה ומשחק
ובסוגו קשור?

ועדיין רובנו גאים,
להיות חתוכים מבד אחר!

פזמון:
אנחנו רק שונים מהאחרים
שנאהבים רק לפי הנוהג של המוסריות
שמסתובבים בסקרנות באלף פלאים
שנוהגים רק לפי הפשטות.
אבל אנחנו לא יודעים מהי ההרגשה
מאחר שכולנו ילדים של סוג אחר של עולם
אנחנו אוהבים רק ליל לבנדר, שהוא מעיק
בגלל שאנחנו רק שונים מהאחרים!

מדוע הייסורים
לכפות
מוסרים של אחרים עלינו?
אנחנו, תקשיבו לזה,
מה שאנחנו,
גם אם הם רוצים לתלות אותנו.
אבל מי חושב,
שאנחנו עומדים להיתלות
בשביל האחד שנצטרך לרחם עליו
אבל בקרוב, תקשיבו טוב,
לפתע
השמש שלנו תזהר שוב

ואז אנחנו נטען להצלחה למען זכויותנו
אנחנו לא נסבול יותר, אבל אנחנו נהיה מותרים!


## קישורים חיצוניים
* "The Lavender Song" (Das lila Lied), *Weimar Republic – The Fragility of Democracy* (facinghistory.org)
*

## הערות שוליים

קטגוריה:שירי להט"ב
קטגוריה:שירים בגרמנית
קטגוריה:שירים פוליטיים
עקיבא הכהן

**עקיבא בן מנחם הכהן מ[[בודה (עיר)|אובין]]** (? – 1496, פראג) היה הרב הראשון בעיר בודה שמוזכר ברשומות. כיהן גם כראש ישיבה בפראג. בכתבי בני דורו הוא מכונה "עקיבא הנשיא" ו"ראש לכל גולה".

## ביוגרפיה
עקיבא בן מנחם הכהן מילא תפקיד חשוב לצד הפרפקט היהודי יעקב מנדל כעוזרו הנאמן והחשוב בעיר בודה בעת מלכותו של מתיאש הראשון, מלך הונגריה. עקיבא הכהן היה איש משמעותי בקהילה היהודית הן בשל אדיקותו וידענותו, הן בשל עושרו האישי והן בשל מעשי הצדקה וגמילות החסדים שלו. הוא היה פופולרי מאוד בקהילה וכונה ה"נשיא". עקיבא הכהן מילא תפקיד גם בחצר המלוכה, אך עושרו והשפעתו עוררו טינה בקרב האצילים ההונגרים שהכפישו אותו בפני המלך מתיאש. אין ידוע אם המלך גירש אותו או שעזב את ממלכת הונגריה מרצונו החופשי, אך במהרה הוא הפך לראש ישיבה שהקים בפראג, בה גם לימד. גם שם חתרו נגדו ולכן היה עליו לברוח שלוש פעמים מאויביו. כהבעת תודה לבורא עולם על הצלחתו לברוח שלש פעמים, העניק לשלושה מבתי הכנסת בפראג פרוכות יקרות לארון הקודש, אחת לאלטשול, אחת לאלטנוישול ואחת לבית הכנסת פינחס.

מנישואיו נולדו לו שנים עשר בנים ושלוש עשרה בנות, ושתים עשרה מהן התחתנו עם כהנים. מסופר, כי כאשר כל בני המשפחה עלו לברכת כהנים, המליצו על בני המשפחה, 25 במספר, את הפסוק "**כה** תברכו" ('כה' בגימטריה הוא 25). החתן ה-13, בעל בתו יוכבד, היה הרב שבתי בן ישעיה הורביץ, רב ודיין ממנהיגי קהילת פראג במחצית המאה ה-16 ואביו של רבי אברהם הורוביץ. על מצבת חתנו בבית הקברות היהודי העתיק בפראג נכתב שהוא היה "חתנא דנשיאה עקיבא שהיה ראש לכל גולה". מענף זה של המשפחה יצאו מספר רבנים, ביניהם הרב שמואל אליעזר הלוי איידלס (המהרש"א). עקיבא נקבר בבית הקברות היהודי העתיק בפראג והיה לו מוניטין של סמכות הלכתית עד סוף ימיו.

## לקריאה נוספת
* הרב עקיבא הכהן, בתוך: פטר אויווארי (עורך), לקסיקון יהודי הונגרי, 1929. 
* .
* .
* 


* Concerning Akiba's descendants, see Meir Perels, Megillat Yuḥasin.
*S. Kohn, *A zsidók története Magyarországon* (1884), 227–8; 
*S. Bűchler, *A zsidók története Budapesten* (1901), 57–58; idem, in: *Magyar-Zsidó Szemle*, 27 (1910), 82–83; B. Mandl, in: *Mult és Jövő*, 25 (1935), 316; mhj, 2 (1937), 537–8; 
*A. Schreiber, *Hebraeische Kodexueberreste in ungarlaendischen Einbandstafeln* (1969), 122.


## הערות שוליים

קטגוריה:רבנים הונגרים
קטגוריה:ילידי המאה ה-15
קטגוריה:נפטרים ב-1496
קטגוריה:בודפשט: רבנים
קטגוריה:בודה (עיר): אישים
קטגוריה:יהודים במאה ה-15
קטגוריה:יהודי בוהמיה במאה ה-15
אוכף סייפטי

**אוכף סייפטי** (באנגלית: **Safety Col**) הוא אוכף מכוסה שלג, באזור חוף פאלייר, במערב ארץ גרהאם שבאנטארקטיקה.

גובהו של האוכף 185 מטרים מעל פני הים; והוא האתר ה-5,629 בגובהו באנטארקטיקה.

האוכף מפריד בין מצוק רד רוק לבין הרי בלקוול.

## היסטוריה
### גילוי ומיפוי האוכף

האוכף מופה לראשונה, באופן גס, בשנת 1936 על ידי המשלחת הבריטית אל ארץ גרהאם בפיקודו של ג'ון רידוך ריימיל.

המשלחת חצתה את האוכף לראשונה ב-5 בינואר 1937 (באמצע הקיץ האנטארקטי).

האזור מופה שנית בעונת המחקר (הקיץ האנטארקטי) 1948–1949, על ידי סקר שטחי חסות איי פוקלנד, משלחת זו יצאה לחקר האזור מהאי סטונינגטון.

### מקור השם

משלחת סקר שטחי חסות איי פוקלנד נתנה לאוכף את שמו.

האוכף נקרא בשם זה, מאחר שהוא מציע מסלול מזחלות בטוח בין פיורד נני לבין מפרץ ריימיל, בעיתים בהם יש גישה לים שאינו מכוסה בקרח, בעברו השני של מצוק רד רוק. "סייפטי" באנגלית משמעו "בטוח".

## קישורים חיצוניים
* אוכף סייפטי באתר הסקר הגאולוגי של ארצות הברית
* אוכף סייפטי באתר הגאזט האנטארקטי של ממשלת אוסטרליה
* אוכף סייפטי באתר הגאזט האנטארקטי המשווה SCAR של ממשלת אוסטרליה
* מפת אזור אוכף סייפטי
* מזג אוויר נוכחי עדכני באוכף סייפטי (לרבות זמני שקיעת/זריחת שמש/ירח עדכניים)
** תחזית מזג אוויר עדכנית ארוכת טווח עבור אוכף סייפטי
** נתוני מזג אוויר היסטוריים עבור אוכף סייפטי
** סטטיסטיקות מזג אוויר עבור אוכף סייפטי

## הערות שוליים

סייפטי
סייפטי
כביש 483

**כביש 483** הוא כביש רוחב אזורי המקשר בין מזרח פתח תקווה לבין גבעת השלושה וראש העין. הוא מתחיל בצומת גנים ומסתיים בצומת ראש העין.

## תוואי הכביש
כביש 483 מתחיל בצומת גנים שבפתח תקווה, שבה הכביש נפגש עם כביש 40 (רחוב הנח"ל/דרך ירושלים) ועם רחוב הרב הרצוג ממערב. כ-400 מטרים לאחר מכן בכיוון מערב יש רחוב חד סטרי  שמעון בר יוחאי, הכניסה מכביש 483 אסורה, כניסה אל רחוב זה מותרת רק דרך כביש 40 לצפון ורחוב שמואל הנגיד. בק"מ ה-1.4 הכביש מגיע לצומת עם הכניסה המרכזית לקיבוץ גבעת השלושה. בק"מ ה-3 מגיע הכביש לצומת עם הכניסה לתל אפק (צומת זה אינו מרומזר). הכביש חוצה את כביש 6 בגשר מעליו, סמוך למחלף קסם, ומסתיים בצומת ראש העין כשהוא נפגש עם כביש 444. כביש זה משמש כחלופה לכביש 5 לכניסה לראש העין דרך גבעת השלושה וכביש 444.

## קישורים חיצוניים

קטגוריה:ישראל: כבישים
קטגוריה:הרי יהודה
קטגוריה:ראש העין: תחבורה
קטגוריה:פתח תקווה: רחובות
483
גבול איראן–טורקיה

ממוזער|מפת הגבול בין איראן לטורקיה

**גבול איראן–טורקיה** (בטורקית: **İran–Türkiye sınırı**; בפרסית: **مرز ترکیه و ایران**) הוא הגבול בין הרפובליקה האסלאמית של איראן והרפובליקה הטורקית. אורכו של הגבול הוא כ-534 קילוטרים והוא נמשך ממשולש גבולות של זוג המדינות עם אזרבייג'ן בצפון ועד משולש הגבולות עם עיראק בדרום.

הגבול מתחיל עם משולש הגבולות של איראן וטורקיה עם נחצ'יבאן, שהיא רפובליקה אוטונומית של אזרבייג'ן בצמוד לנהר אראס. לאחר מכן הגבול ממשיך לכיוון דרום עד משולש הגבולות עם עיראק.

## היסטוריה
במהלך מלחמת העולם הראשונה, החל באזור המזרח התיכון המרד הערבי, שנתמך על ידי הבריטים, שחשקו בנפט שהיה באזור, ודחפו את הערבים למרוד ב ששלטה על מרבית המזרח התיכון. כתוצאה מהסכם סייקס–פיקו שנחתם ב-1916, השיגו הבריטים את השליטה באזורי מוסול, בגדאד ובצרה, אזורים שכבשו הבריטים עם הקמת המנדט הבריטי בעיראק ב-1920.

על פי הסכם סוור חולקה האימפריה העות'מאנית, והאזורים שמצפון למוסול יועדו להיות חלק ממדינה כורדית עצמאית או אוטונומית. הלאומנים הטורקים זעמו על האמנה ותרמו לאווירה שבעקבותיה פרצה מלחמת העצמאות הטורקית. ההצלחה הטורקית במלחמה ייתרה את ההסכם וביטלה את הקשר בינו לבין המציאות. לאחר חתימת הסכם לוזאן, הטורקים השיגו הישג טריטוריאלי נדיב בהרבה מההסכם הקודם, אך נאלצו לוותר באופן רשמי על תביעה שהייתה להם במזרח התיכון. במזרח נשמר הגבול העות'מאני-פרסי לשעבר, שכעת הפך למשולש גבולות בין עיראק, איראן וטורקיה הצעירה.

באפריל 1929 נחתם באנקרה אמנה בין הטורקים לפרסים לגבי הגבול המשותף שלהן, הסכם שהיה תגובה למרד אררט שבוצע על ידי הכורדים באזור הגבול. רק בוועידה שנערכה בטהראן ב-1932, הוחלט באופן סופי על החלפת שטחים. השטח העיקרי שעליו ויתרו האיראנים לטורקים היה אררט הקטן. כ-8 שנים לאחר מכן, במאי 1937 נחתם בין המדינות הסכם הגבולות הסופי.

ב-2017 החלה טורקיה להקים גדר גבול בגבול עם איראן, גדר שמטרתה היא למנוע הסתננות והברחות בלתי חוקיות. הגבול צפוי להיות באורך של כ-144 קילומטרים. נכון לדצמבר 2017, רק חצי מהיעד הושלם. לטענת הגורמים האחראים, הגדר הייתה אמורה להיות מושלמת עד אביב 2019, אך נכון ליוני 2021 היא טרם הושלמה. האיראנים בירכו על הקמת הגדר.

## קישורים חיצוניים

## הערות שוליים

טורקיה
קטגוריה:טורקיה: יחסי חוץ
ג'קלין ג'בלונסקי

**ג'קלין ג'בלונסקי** (; נולדה ב-4 באפריל 1991) היא דוגמנית אמריקאית.

## שנותיה הראשונות
ג'בלונסקי נולדה בניו ג'רזי, ארצות הברית, למשפחה ממוצא פולני, גרמני ואירי. בשנת 2008 סיימה את לימודיה בתיכון על שם רומסון-פייר הייבן. בגיל 15, החלה את קריירת הדוגמנות שלה כשחתמה חוזה בחברת "פורד מודלס". בספטמבר 2007 צעדה ג'בלונסקי בתצוגת האופנה הראשונה שלה בניו יורק. באותה השנה, השתתפה בתחרות דוגמנית העל העולמית, והגיעה למקום השני יחד עם אלכסינה גרהאם מ.

לג'בלונסקי שלושה אחים צעירים, אליסון, קתרין וטומי.

## קריירה
ג'בלונסקי לא השתתפה במספר שבועות אופנה ב-2009 כדי להתמקד בלימודיה. במקום זאת, צעדה בתצוגת אופנת הסתיו של עמנואל אונגרו. בספטמבר הופיעה ב-58 תצוגות אופנה שונות של הקיץ והאביב. באותה שנה הוזמנה להשתתף בקמפיין ענק של קלווין קליין. במהלך שבוע האופנה בניו יורק לשנת 2010 השתתפה ג'בלונסקי ב-31 תצוגות אופנה של חברות ענק שונות. במרוצת השנים השתתפה ג'בלונסקי במספר תצוגות אופנה של חברות שונות דוגמת פראדה, שאנל, טומי הילפיגר, ברברי, ז'בנשי, הרמס, מקס מארה, H&M, ארמני, דולצ'ה וגבאנה וויקטוריה'ס סיקרט. בעיתוני האופנה, הופיעה יבלונסקי במספר שערי מגזין דוגמת ווג, הרפס בזאר, פנדי וג'ון גליאנו.

ב-3 בדצמבר השתתפה ג'בלונסקי בפרק של סדרת הטלוויזיה האמריקאית "הוואי חמש-אפס", לצד הדוגמניות ג'סמין טוקס וביהאטי פרינסלו.

## קישורים חיצוניים

## הערות שוליים

קטגוריה:דוגמניות אמריקאיות
קטגוריה:אמריקאיות ממוצא גרמני
קטגוריה:אמריקאיות ממוצא אירי
קטגוריה:אמריקאיות ממוצא פולני
קטגוריה:אמריקאיות שנולדו ב-1991
Belmedpreparaty

**Belmedpreparaty** הוא שמה של אחד ממפעלי התרופות הממשלתיים הגדולים בבלארוס, המוביל את שוק התרופות הבלארוסי. הוקם ב-1929 כמפעל התרופות הבלארוסי.

החברה מבצעת ייצור ותעשייה סיטונאית של תרופות מייצור עצמי על בסיס רישיונות שהונפקו על ידי משרד הבריאות של בלארוס. היא בבעלותה המלאה של הרפובליקה של בלארוס והיא חלק מחברת האחזקות בלפרמפרום.

כושר הייצור של החברה כולל 14 קווי ייצור ו-6 סדנאות עזר באתרי הייצור במינסק, לידא וסקידל, ששטחן הכולל יותר מ-20 דונם.

כיום "Belmedpreparaty" מספק תרופות ליותר מ-27 מדינות בעולם, כולל חבר המדינות, כמו גם למדינות האיחוד האירופי, אסיה, אפריקה, אמריקה ואוסטרליה והוא אחד היצרנים של החיסון הרוסי נגד הקורונה, Gam-COVID-Vac.

## הערות שוליים

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:יצרני תרופות
קטגוריה:1929 בברית המועצות
קטגוריה:מינסק
קטגוריה:חברות בלארוסיות
ג'ה חאליב

**בחטיאר ממאדוב** (נולד ב-29 בספטמבר 1993), המכונה **ג'ה חאליב** הוא ראפר, זמר ומפיק תקליטים קזחי.

## ביוגרפיה
בחטיאר ממאדוב נולד ב-29 בספטמבר 1993 באלמטי לאב אזרי ולאם קזחית. הוא למד מוזיקולוגיה וניהול בקונסרבטוריון הלאומי של קזחסטן.

כשהחל את קריירת הסולו שלו, הוא קיבל את שם הבמה "ג'ה חאליב". לדבריו, חאליב הוא שם פיקטיבי, ואילו ג'ה הוא שמו של האל רסטפארי. בין עבודותיו המוקדמות, הפופולריות ביותר היו "Твои сонные глаза", "SnD", "Сжигая дотла" ו-"Ты для меня". זמן קצר לאחר מכן גברה הפופולריות שלו מחוץ לקזחסטן. הוא הוציא בשנת 2016 את אלבום הסולו הראשון שלו בשם "Если че, я Баха".

בשנים 2015 ו-2016 הוא נכלל ברשימת כוכבי השואוביז והספורט של מגזין פורבס קזחסטן. ביוני 2017 הוא זכה בפרס Muz-TV 2017 בקטגוריית "פריצת השנה". בשנת 2018 הוא קיבל את פרס גרמופון הזהב הראשון שלו על השיר "Медина" במוסקבה.

בקיץ 2019, הוא עבר לקייב, שם הוא המשיך לעבוד על אלבומו "Выход в свет". הוא הוציא את האלבום ב-29 באוקטובר 2019, שהכיל 14 רצועות.

בחטיאר ממאדוב התחתן בקיץ 2020 וב-2021 קיבל אזרחות רוסית.

## דיסקוגרפיה
### אלבומי אולפן
* *KHALIBания души* - 2015
* *Джазовый грув* - 2016
* *Всё что мы любим* - 2016
* *Если чё, я Баха* - 2016
* *EGO* - 2018
* *Выход в свет* - 2019
* *911* - 2020
* *Баха и Дмитрий Карантино* - 2020
* *Мудрец* - 2021

## קישורים חיצוניים

* 

## הערות שוליים

קטגוריה:זמרים אזרים
קטגוריה:זמרים רוסים
קטגוריה:קזחסטן: תרבות
קטגוריה:ראפרים רוסים
קטגוריה:מפיקי היפ הופ
קטגוריה:מפיקים מוזיקליים רוסים
קטגוריה:קזחים שנולדו ב-1993
קטגוריה:רוסים שנולדו ב-1993
קטגוריה:אזרים שנולדו ב-1993
צמיד אליפות העולם בפוקר

[ממוזער|צמיד [אליפות העולם בפוקר מ-2007]]
**צמיד אליפות העולם בפוקר** הוא צמיד אשר מוענק לשחקן הפוקר, אשר ניצח בטורניר בסדרת אליפות העולם בפוקר בנוסף לפרס כספי. נכון ליולי 2024, 1,811 שחקנים זכו ב-2,465 צמידים. ב-28 במאי 2024 עד 21 ביולי 2024 התקיים הסבב ה-55, ובמסגרתו שוחקו 99 טורנירים בלאס וגאס שבארצות הברית, 30 טורנירים ב-WSOP.com אשר ניתן לשחק בהם מנבדה, ניו ג'רזי ומישיגן, ו-7 טורנירים ב-WSOP.com אשר ניתן לשחק בהם מפנסילבניה. ב-6 בדצמבר 2024 עד 19 בדצמבר 2024 התקיימו טורנירים נוספים באיי בהאמה. טורנירים נוספים אשר יתקיימו באתר GGPoker וברוזבדוב שבצ'כיה, יפורסמו בהמשך.

## היסטוריה
החל מ-1976 מוענק למנצחים באחד מטורנירי סדרת אליפות העולם בפוקר צמיד המציין את הזכייה. זוכי הטורנירים הראשונים, מ-1970 עד 1975, קיבלו צמידים אף הם לאחר שהמסורת החלה. ב-1977 ג'קי מקדניאלס הייתה האישה הראשונה שזכתה בצמיד, בטורניר לנשים בלבד. ב-1980 ו-1981 הוענקו צמידים לשחקן המצטיין בסבב, אך צמידים אלו אינם נכללים בספירת הצמידים אשר יש לכל שחקן. ב-1996 ברברה אנרייט הייתה האישה הראשונה שזכתה בצמיד באירוע פתוח שאיננו לנשים או מוזמנים בלבד.

בתחילה כל הצמידים חולקו בלאס וגאס שבארצות הברית, אך ב-2007 תומאס ביהל היה לשחקן הראשון אשר זכה בצמיד מחוץ לארצות הברית, כאשר ניצח בטורניר במסגרת סבב אליפות העולם בפוקר באירופה. ב-2013 ו-2014 חולקו צמידים באוסטרליה כחלק מסבב אליפות העולם בפוקר באסיה והאוקיינוס השקט. ב-2020, בעקבות מגפת הקורונה, חולקו לראשונה צמידים בטורנירי אינטרנט.

## שחקנים
[ממוזער|[פיל הלמות אשר זכה ב-17 צמידים]]
מספר השחקנים אשר זכו ב-5 צמידים או יותר, נכון ל-מרץ 2026.

### מובילי הזכיות בצמידים
השחקנים אשר זכו ב-7 צמידים או יותר, נכון ל-מרץ 2026.

### זכיות לפי עשור

## קישורים חיצוניים

## הערות שוליים

קטגוריה:פוקר
קטגוריה:פרסי פוקר
קטגוריה:צמידים
Sorry (I Didn't Know)

"**Sorry (I Didn't Know)**" הוא סינגל של הצמד הבריטי, מונסטה בוי , בשיתוף פעולה עם הזמר דנזי. השיר יצא באופן רשמית ב-25 בספטמבר 2000. השיר הגיע למקום ה-25 במצעד הסינגלים הבריטי, ולמקום הראשון במצעד הדאנס הבריטי.

השיר היה ברשימת "המנוני הגראז' הטובים ביותר בכל הזמנים" של ה-Capital Xtra .

## מיקומי שיא

## גרסת ג'ואל קורי

גרסת כיסוי לשיר של התקליטן והמפיק האנגלי ג'ואל קורי, בשיתוף פעולה עם הזזמרת היילי מיי (ללא קרדיט), יצא ב-5 באפריל 2019, בשם **Sorry**. השיר שבר את שיא מספר החיפושים ליום בשזאם, עם 41,000 חיפושים ב-24 ביולי. השיר הוצג בסדרת הריאליטי הבריטית, *Love Island*.

### רקע
קורי הצהיר כי הוא מושפע ממוזיקת גראז' בריטית, וכי הוא ממלא "תפקיד עצום בהתפתחותו כתקליטן וכמפיק".

### מיקומי שיא

### נתוני מכירות

## גרסאות אחרות
ב-2018, התזמורת House & Garage Orchestra, בשיתוף פעולה עם הזמר דנזי, הוציאו גרסת כיסוי תזמורתית של השיר. גרסת הכיסוי הופיעה מאוחר יותר באלבומם של התזמורת, *Garage Classics*.

## קישורים חיצוניים

## הערות שוליים

קטגוריה:שירי ג'ואל קורי
קטגוריה:סינגלים מ-2019
קטגוריה:סינגלים בהוצאת אקס-אל רקורדינגס
קטגוריה:סינגלים מ-2000
קטגוריה:שירי 1999
קטגוריה:שירים באנגלית
קטגוריה:סינגלים שהגיעו למקום הראשון בבריטניה
קטגוריה:סינגלים בהוצאת אסיילום רקורדס